b'\n_START_ARTICLE_\nAleksi K\xc3\xb6ssi\n_START_PARAGRAPH_\nAleksi K\xc3\xb6ssi (s. 18. toukokuuta 1994) on suomalainen lentopalloilija, joka pelaa kaudella 2014-2015 Pielaveden Sampossa. K\xc3\xb6ssi on pelipaikaltaan passari. Orip\xc3\xa4\xc3\xa4st\xc3\xa4 kotoisin oleva K\xc3\xb6ssi pelasi kaksi vuotta Hurrikaani-Loimaassa ennen siirtymist\xc3\xa4\xc3\xa4n Sampoon. Hurrikaanissa Aleksi voitti ensimm\xc3\xa4isell\xc3\xa4 kaudellaan SM-hopeaa ja toisella kaudellaan SM-pronssia. Ennen siirtymist\xc3\xa4\xc3\xa4n Mestaruusliigan Hurrikaani-Loimaahan Aleksi opiskeli Kuortaneella ja pelasi kaksi vuotta nuorten maajoukkueessa._NEWLINE_Aleksi aloitti lentopallon pelaamisen Loimaan Jankossa 4-vuotiaana ja pelasi siell\xc3\xa4 kaikki juniorivuotensa lukuun ottamatta yht\xc3\xa4 Pieks\xc3\xa4m\xc3\xa4en Tsempin riveiss\xc3\xa4 vietetty\xc3\xa4 vuotta A-pojissa. H\xc3\xa4n on voittanut urallaan yhden N22 SM-kullan, B-pojissa SM-hopeaa, C-pojissa SM-hopeaa, aluejoukkueessa SM-kultaa. H\xc3\xa4net on valittu kahdesti nuorissa allstar-kent\xc3\xa4lliseen ja kerran nuorten maajoukkueturnauksessa Italiassa (Paolo Bussinello 2010) turnauksen parhaaksi passariksi.'